CELEX: 62013TA0365
Language: hu
Date: 2015-02-26 00:00:00
Title: T-365/13. sz. ügy: A Törvényszék 2015. február 26-i ítélete – Litván Köztársaság kontra Európai Bizottság ( „EMOGA — »Garancia« részleg — EMGA és EMVA — A finanszírozásból kizárt kiadások — Vidékfejlesztési intézkedések — »Hátrányos természeti adottságok« és agrár-környezetvédelem — Az ellenőrzések megfelelősége — Pénzügyi átalánykorrekciók — Arányosság” )

13.4.2015   
            
            
               HU
            
            
               Az Európai Unió Hivatalos Lapja
            
            
               C 118/26
            
         A Törvényszék 2015. február 26-i ítélete – Litván Köztársaság kontra Európai Bizottság
   (T-365/13. sz. ügy) (1)
   
   ((„EMOGA - »Garancia« részleg - EMGA és EMVA - A finanszírozásból kizárt kiadások - Vidékfejlesztési intézkedések - »Hátrányos természeti adottságok« és agrár-környezetvédelem - Az ellenőrzések megfelelősége - Pénzügyi átalánykorrekciók - Arányosság”))
   (2015/C 118/34)
   Az eljárás nyelve: litván
   
      Felek
   
   
      Felperes: Litván Köztársaság (képviselők: D. Kriaučiūnas, R. Krasuckaitė és A. Petrauskaitė meghatalmazottak)
   
      Alperes: Európai Bizottság (képviselők: A. Steiblytė és G. von Rintelen meghatalmazottak)
   
      Az ügy tárgya
   
   Az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2013. május 2-i 2013/214/EU bizottsági végrehajtási határozat (HL L 123., 11. o.) részleges megsemmisítése iránti kérelem.
   
      Az ítélet rendelkező része
   
   
               1)
            
            
               A Törvényszék megsemmisíti az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2013. május 2-i 2013/214/EU bizottsági végrehajtási határozatot a trágyahasználatra vonatkozó kritériummal érintett agrár-környezetvédelemi intézkedésekre vonatkozó 5 %-os pénzügyi korrekciót előíró részében.
            
         
               2)
            
            
               A Törvényszék a keresetet az ezt meghaladó részében elutasítja.
            
         
               3)
            
            
               A Litván Köztársaság és az Európai Bizottság maguk viselik saját költségeiket.
            
         
      (1)  HL C 284., 2013.9.28.